Christine Amongin Aporu

Christine Hellen Midin Aporu malama ce kuma 'yar siyasa 'yar ƙasar  Uganda. Ta yi aiki a matsayin ministar harkokin Teso a ofishin Firayim Minista a majalisar ministocin Uganda. An naɗa ta a wannan matsayi a ranar 27 ga watan Mayu 2011.  Ta wakilci gundumar Kumi a majalisa a matsayin wakiliyar mata. 

 Tarihi da ilimi. 
An haife ta a gundumar Kumi a ranar 22 ga watan Mayu 1958. Ta halarci Makarantar Firamare ta Nabuyanga da Makarantar Sakandare ta Soroti. Ta yi karatu a St. Aloysius Teachers College, a gundumar Ngora,  ta kammala karatunta da takardar shaidar digiri na uku a koyarwa, a cikin shekarar 1979. A cikin shekarar 1986, ta kammala karatu daga Cibiyar Ilimin Malami Kyambogo, yanzu tana cikin Jami'ar Kyambogo, tare da Diploma a fannin Ilimi."Amongin Aporu Christine Hellen, Member of Parliament Woman Representative, Kumi District". Parliament of Uganda. 2011. Archived from the original on 24 September 2015. Retrieved 15 February 2015.
Ta sami digiri na farko na ilimi, wanda aka samu daga Jami'ar Makerere a shekarar 1996. Har ila yau, tana da Diploma a fannin Gudanarwa daga Cibiyar Gudanarwa ta Uganda (UMI), wanda aka ba ta a shekara ta 2005. Digiri nata na Masters in Human Resources Management Ta samu daga UMI a shekarar 2009."Amongin Aporu Christine Hellen, Member of Parliament Woman Representative, Kumi District". Parliament of Uganda. 2011. Archived from the original on 24 September 2015. Retrieved 15 February 2015.

 Sana'a. 
Midin Aporu ta fara aikinta a matsayin malamar firamare a shekarar 1980, inda ta yi aiki a wannan matsayi har zuwa shekara ta 1984. Bayan kammala karatun ta daga ITEK a shekarar 1986, ta zama mai koyarwa a kwalejin horar da malamai, ta yi aiki a wannan matsayi har zuwa shekara ta 1996. An fara zaɓenta don wakiltar gundumar Kumi a shekarar 1996. Tsakanin shekarun 2001, zuwa 2006, ta yi ministar jaha. Ta kasance mamba a cikin tawagar da ke tsugunar da jama'a na hukumar afuwa, bayan ficewar LRA daga ƙasar Uganda. Bayan zaɓen ƙasa na shekarar 2011 an naɗa ta ministar harkokin Teso."Amongin Aporu Christine Hellen, Member of Parliament Woman Representative, Kumi District". Parliament of Uganda. 2011. Archived from the original on 24 September 2015. Retrieved 15 February 2015. 

 Duba kuma. 

 Majalisar ministocin Uganda.
 Majalisar Uganda.

 Manazarta. 

Rukuni:Haihuwan 1958
Rukuni:Rayayyun mutane